În 1259, Mihail al VIII-lea Paleologul a devenit regent al Imperiului de la Niceea în timpul minoratului lui Ioan al IV-lea Laskaris. În 1261, el a reușit să recucerească Constantinopolul și a încercat să cucerească fără succes statele latine din Grecia. După moarte lui Andronic al III-lea Paleologul, a început lupta pentru tron, care s-a terminat în 1390. În 1371 imperiul a devenit pentru doua oară în istoria sa, tributar Imperiului Otoman. Manuel al II-lea Paleologul și fiul său Ioan al VIII-lea Paleologul au căutat fără succes ajutor în vest împotriva turcilor otomani. În 1453, Constantinopolul, al cărui împărat era Constantin al XI-lea Paleologul, a fost cucerit de Imperiul Otoman, devenind capitala acestuia.